  Туспуктэм: Руслан Нуриахметов Майя Бывальцева Удмуртиын гурт возёс удысын ужасьёслы – механизаторъёслы, агрономъёслы, пудо вордисьёслы, скал кыскисьёслы – туэ ватсаса 57 корка пуктозы. Со сярысь элькунлэн тӧроез Александр Бречалов мерлыко вотэсъёсысь бамаз ивортӥз. « Элькун "Комплексное развитие сельских территорий" программая ватсаса коньдон басьтоз. 4 сюрс пала квадрат метр ӝутомы. <…> Ужасьёслы коркаос ӵош пуктом – лэсьтӥськонэ возъёсъёс но коньдонзэс висъялозы » Александр Бречалов, Удмуртилэн тӧроез Гурт возёсъёслэн куронъёссыя выль коркаос пуктозы: - Вотка ёросысь «Мир» гурт возёсын – 5; - Глаз ёросысь «Коммунар» но «Кожильский» возёсъёсын – 12; - Дэри ёрсоысь Азин нимо возёсын – 2; - Сарапул ёросын, со пӧлын «Восточный» но «Русская Нива» огазеяськонъёсын, - 37; - Красногорск ёросын Чупин фермерлэн возёсаз кык квартираем 1 корка. Вить ар ортчыса, ужасьёс улон инызэс дунызлэсь 10 процентсэ тырыса басьтыны быгатозы, 10 ар ортчыса – 1 проценсэ гинэ. Тодэ вайытом, азьвылгес 26 корка пуктозы шуыса веразы вал: Алнаш, Вотка, Дэбес, Кез, Красногорск, Сьӧлта, Ува, Шаркан но Юкаменск ёросъёсын. Озьыен, 2023-тӥ аырн гурт возёсын удысын ужасьёслы 83 корка ӝутозы. Тегъёс: Удмуртия корка лэсьтӥськон гуртвозёс  